techiaith/cofnodycynulliad_en-cy huggingface dataset:
English: In 1920, there were 11,000 prisoners in England and Wales. In 1980, there were 42,000 prisoners in England and Wales. Today, there are 85,500 prisoners in England and Wales. We send many more people to prison than our Edwardian ancestors did. I do find that deeply, deeply shocking, and it is something, I think, that we need to look at very, very seriously. I believe that imprisonment is an appropriate and a serious punishment for those that deserve it. It needs to be the ultimate last resort that we have for those that commit very serious offences, and those that commit violent offences, serious offences against property, should expect a prison sentence. But the truth is that we have tens of thousands of people in prison who do not qualify under those criteria for the punishment of imprisonment, and, as Jenny Rathbone has eloquently outlined, the actual effectiveness of what we do to those people is highly, highly questionable.
Welsh: Yn 1920, roedd 11,000 o garcharorion yng Nghymru a Lloegr. Yn 1980, roedd 42,000 o garcharorion yng Nghymru a Lloegr. Heddiw, mae yna 85,500 carcharorion yng Nghymru a Lloegr. Rydym yn anfon llawer mwy o bobl i'r carchar nag a wnâi ein cyndadau Edwardaidd. Mae hynny'n frawychus iawn, ac mae'n rhywbeth y mae angen inni edrych yn ddifrifol iawn arno yn fy marn i. Credaf fod carcharu yn gosb briodol a difrifol i'r rhai sy'n ei haeddu. Mae angen iddo fod yn ateb pan fetho popeth arall i'r rhai sy'n cyflawni troseddau difrifol iawn, a dylai'r rhai sy'n cyflawni troseddau treisgar, troseddau difrifol yn erbyn eiddo, ddisgwyl dedfryd o garchar. Ond y gwir amdani yw bod gennym ddegau o filoedd o bobl yn y carchar nad ydynt yn bodloni'r meini prawf hynny ar gyfer carcharu fel cosb, ac fel y nododd Jenny Rathbone yn huawdl, mae effeithiolrwydd yr hyn a wnawn i'r bobl hynny yn amheus tu hwnt.
English: Will you take an intervention? I've got particular concerns around this question because there are no facilities in Wales to incarcerate women offenders. In general, I think there should be far fewer women in prison, but what can we do in terms of ensuring that we don't have to send women who have to go to prison as far away from their families - even to a different country?
Welsh: A wnewch chi dderbyn ymyriad? Mae gennyf bryderon penodol ynghylch y cwestiwn hwn oherwydd nad oes unrhyw gyfleusterau yng Nghymru i garcharu troseddwyr benywaidd. Yn gyffredinol, rwy'n credu y dylai fod llawer llai o fenywod yn y carchar, ond beth y gallwn ei wneud i sicrhau nad oes raid inni anfon menywod sy'n gorfod mynd i'r carchar mor bell oddi wrth eu teuluoedd - hyd yn oed i wlad arall?
English: Will you take an intervention? Do you recognise as well that there are better outcomes in public prisons as compared to private prisons?
Welsh: A wnewch chi dderbyn ymyriad? A ydych yn cydnabod hefyd fod gwell canlyniadau mewn carchardai cyhoeddus o'u cymharu â charchardai preifat?
English: Before I begin, Deputy Llywydd, I believe that I should declare an interest in that I have been a sitting magistrate, a JP, for 15 years, and I'm still technically a JP. My desire to make a contribution to this debate is that I wish to defend certain aspects of the British judicial system and those who administer it, and to reassure the general public who may hear this debate that, in all the time I sat as a magistrate, including a number of years as chair of the bench, I never witnessed anyone being sent to prison unless all alternative interventions had been fully and unequivocally explored. Indeed, throughout my years as a magistrate it was emphasised to all those involved in the judicial - . Yes, sorry, Jenny, of course.
Welsh: Cyn dechrau, Ddirprwy Lywydd, credaf y dylwn ddatgan buddiant am fy mod wedi bod yn ynad, yn ynad heddwch, am 15 mlynedd, ac rwy'n dal i fod, yn dechnegol, yn ynad heddwch. Rwy'n dymuno cyfrannu at y ddadl hon er mwyn amddiffyn rhai agweddau ar system farnwrol Prydain a'r rhai sy'n ei gweinyddu, ac i dawelu meddwl y cyhoedd yn gyffredinol a allai glywed y ddadl hon, yn yr holl amser y bûm yn gweithredu fel ynad, gan gynnwys nifer o flynyddoedd fel cadeirydd y fainc, na welais unrhyw un yn cael ei garcharu oni bai bod yr holl ymyriadau amgen wedi'u harchwilio'n llawn ac yn ddigamsyniol. Yn wir, drwy gydol fy mlynyddoedd fel ynad, câi ei bwysleisio i bawb a oedd yn rhan o'r system farnwrol - . Ie, mae'n ddrwg gennyf, Jenny, wrth gwrs.
English: I just wonder, then, if you can explain why it is that we still send women to prison for not paying a television licence. I'm not suggesting that they shouldn't pay their television licence, but there have to be alternative ways of making them comply.
Welsh: Tybed felly a allwch egluro pam ein bod yn dal i garcharu menywod am beidio â thalu trwydded deledu. Nid wyf yn awgrymu na ddylent dalu eu trwydded teledu, ond rhaid cael ffyrdd amgen o wneud iddynt gydymffurfio.
English: Well, indeed. Throughout my years as a magistrate it was emphasised to all those involved in the judicial system - magistrates, judges and of course the probation service - that incarceration was to be the final and ultimate form of punishment. Yes, on rare occasions mistakes may be made, but that is true of any institution, especially one, such as a judiciary, dealing with almost insurmountable problems linked inextricably to a rising tide of serious crime.
Welsh: Wel, yn wir. Drwy gydol fy mlynyddoedd fel ynad câi ei bwysleisio i bawb a oedd yn rhan o'r system farnwrol - ynadon, barnwyr ac wrth gwrs, y gwasanaeth prawf - mai carcharu oedd y ffurf derfynol ac eithaf ar gosb. Mae'n wir y câi camgymeriadau eu gwneud ar achlysuron prin, ond mae hynny'n wir am unrhyw sefydliad, yn enwedig un fel y farnwriaeth, sy'n ymdrin â phroblemau bron yn anorchfygol yn gysylltiedig â chynnydd mawr mewn troseddau difrifol.
English: We heard earlier on how, under Michael Howard, when he was Home Secretary, the prison population was 45,000 and within five or six years it had gone up to 80,000. How can that have happened if what you are saying is correct?
Welsh: Clywsom yn gynharach sut y cynyddodd poblogaeth y carchardai o dan Michael Howard pan oedd yn Ysgrifennydd Cartref o 45,000 i 80,000 mewn pump i chwe blynedd. Sut y gallai hynny fod wedi digwydd os yw'r hyn rydych yn ei ddweud yn gywir?
English: Excuse me, I'm just explaining that. I'm saying that it's dealing with almost insurmountable problems linked inextricably to a rising tide of serious crime. This rising crime rate includes violence against the person, sexual offences and widespread trafficking of drugs, as acknowledged by this Ministry of Justice report of 2013. We can add to this new forms of crime increasingly associated with the internet, such as child exploitation and fraud. Yet item 1 (a) in this debate seems to suggest that it is the criminal justice policies that have caused this rise in the prison population and it has nothing to do with the rise in crime itself. [ Interruption.] Of course.
Welsh: Esgusodwch fi, rwy'n egluro hynny. Rwy'n dweud ei fod yn ymdrin â phroblemau bron yn anorchfygol yn gysylltiedig â chynnydd mawr mewn troseddau difrifol. Mae'r gyfradd droseddu gynyddol hon yn cynnwys trais yn erbyn yr unigolyn, troseddau rhywiol a masnachu cyffuriau eang, fel y cydnabu'r adroddiad hwn gan y Weinyddiaeth Gyfiawnder yn 2013. Gallwn ychwanegu at hyn y mathau newydd o droseddu cynyddol sy'n gysylltiedig â'r rhyngrwyd, megis camfanteisio ar blant a thwyll. Eto i gyd, ymddengys bod eitem 1 (a) yn y ddadl hon yn awgrymu mai polisïau cyfiawnder troseddol sydd wedi achosi'r cynnydd hwn ym mhoblogaeth y carchardai ac nad oes ganddo ddim oll i'w wneud â'r cynnydd mewn troseddu ynddo'i hun. [ Torri ar draws.] Wrth gwrs.
English: I thank the Member for taking an intervention, and I bow to his experience as a magistrate. But the question is the sentencing guidelines and the alternative mechanisms that we could be looking at, in which we can work with individuals who are found guilty of an offence. Do you agree, therefore, that we need to refresh those sentencing guidelines, because there are people who are being incarcerated who should be incarcerated? There are different ways in which we can still punish a person but not put them in jail.
Welsh: Diolch i'r Aelod am dderbyn ymyriad, ac rwy'n ildio i'w brofiad fel ynad. Ond y cwestiwn yw'r canllawiau dedfrydu a'r mecanweithiau amgen y gallem edrych arnynt, lle y gallwn weithio gydag unigolion a geir yn euog o drosedd. A ydych yn cytuno, felly, fod angen inni adnewyddu'r canllawiau dedfrydu hynny, oherwydd bod yna bobl yn cael eu carcharu na ddylent gael eu carcharu? Mae yna ffyrdd gwahanol o gosbi'r unigolyn heb eu carcharu.
English: I'm very pleased to take part in this debate, initiated by my colleague Jenny Rathbone. I would reiterate her comments and the comments made by the majority of people who have spoken here today that we do lock up far too many people and that we should be having a radical change in our approach to locking up people. I think, actually, we've heard far too often from different justice Ministers from Westminster saying, 'Yes, we're going to stop locking up people, we're going to go and work in the community', but it never happens. I certainly do support the devolution of the criminal justice system to give us an opportunity to try to have a more effective system, because it's clear, whatever David Rowlands says, that the system that he is describing does not work. What we need to do is to make policy based on evidence.
Welsh: Rwy'n falch iawn o gymryd rhan yn y ddadl hon, a gychwynnwyd gan fy nghyd-Aelod Jenny Rathbone. Hoffwn ailadrodd ei sylwadau a'r sylwadau a wnaed gan y rhan fwyaf o'r bobl a siaradodd yma heddiw ein bod yn carcharu llawer gormod o bobl ac y dylem fod yn cael newid radical yn ein hagwedd tuag at garcharu pobl. Mewn gwirionedd, rwy'n credu ein bod wedi clywed yn llawer rhy aml gan Weinidogion cyfiawnder gwahanol o San Steffan yn dweud, 'Iawn, rydym yn mynd i roi'r gorau i garcharu pobl, rydym yn mynd i weithio yn y gymuned', ond nid yw byth yn digwydd. Rwy'n sicr yn cefnogi datganoli'r system cyfiawnder troseddol i roi cyfle i ni geisio cael system fwy effeithiol, oherwydd mae'n amlwg, beth bynnag y mae David Rowlands yn ei ddweud, nad yw'r system y mae ef yn ei disgrifio yn gweithio. Yr hyn sydd angen inni ei wneud yw llunio polisi'n seiliedig ar dystiolaeth.
English: I agree with many speakers today that criminal justice in England and Wales is a story of regressive and unproductive policies. We would do much better, I'm sure, if we had devolution of responsibility for criminal justice here in Wales. As many have said, we have the highest rate of imprisonment in western Europe in England and Wales - those are Council of Europe annual penal statistics. The percentage of the population - this is per 100,000 of the population - imprisoned in England and Wales is 148.3 compared to 77.4 in Germany, 86.4 in Italy and 98.3 in France. So, if that isn't a matter of different criminal justice policies in those countries, then I would say to David Rowlands: what is it? Are you saying that people - [ Interruption. ] In a moment. I'm just wondering, are you saying that people in England and Wales are much more criminal minded and criminal in their behaviour and nature than the population of these other countries?
Welsh: Cytunaf â nifer o'r siaradwyr heddiw mai hanes o bolisïau anflaengar ac anghynhyrchiol sydd i gyfiawnder troseddol yng Nghymru a Lloegr. Byddem yn gwneud lawer yn well, rwy'n siŵr, pe bai cyfrifoldeb dros gyfiawnder troseddol yma yng Nghymru wedi'i ddatganoli. Fel y mae llawer wedi dweud, gennym ni yng Nghymru a Lloegr y mae'r gyfradd garcharu uchaf yng ngorllewin Ewrop - dyna ystadegau trosedd blynyddol Cyngor Ewrop. Mae'r ganran o'r boblogaeth - fesul 100,000 o'r boblogaeth - a garcharir yng Nghymru a Lloegr yn 148.3 o'i gymharu â 77.4 yn yr Almaen, 86.4 yn yr Eidal a 98.3 yn Ffrainc. Felly, os nad yw hynny'n fater o bolisïau cyfiawnder troseddol gwahanol yn y gwledydd hynny, yna buaswn yn dweud wrth David Rowlands: beth sydd? A ydych yn dweud bod pobl - [ Torri ar draws. ] Mewn eiliad. Tybed a ydych yn dweud bod pobl yng Nghymru a Lloegr yn meddwl yn llawer mwy troseddol, a throseddol eu hymddygiad a'u natur na phoblogaeth y gwledydd eraill hyn?
English: Thank you for agreeing an intervention, John. Actually, what I'm saying is simply that it is the return of so many prisoners - . And I am absolutely in agreement with all those in this Chamber. Jenny Rathbone spoke about Holland and the way they treat their prisoners. It's the way we treat our prisoners that means they are returning back to prison when they shouldn't be. I am in absolute agreement with everybody here that we must do something fundamental and radical about the way that we treat our prisoners once they're sent to prison. I agree with that totally.
Welsh: Diolch i chi am gytuno i ymyriad, John. Mewn gwirionedd, yr hyn rwy'n ei ddweud yw ei fod yn ymwneud â'r holl garcharorion sy'n dychwelyd - . Ac rwy'n llwyr gytuno â phawb o'r rheini yn y Siambr hon. Soniodd Jenny Rathbone am yr Iseldiroedd a'r ffordd y maent yn trin eu carcharorion. Y ffordd rydym yn trin ein carcharorion sy'n golygu eu bod yn dychwelyd i'r carchar pan na ddylent fod yn gwneud hynny. Rwy'n cytuno'n llwyr â phawb yma fod yn rhaid inni wneud rhywbeth sylfaenol a radical am y ffordd rydym yn trin ein carcharorion pan gânt eu hanfon i'r carchar. Rwy'n cytuno'n llwyr â hynny.
English: Thank you. Can I now call the Cabinet Secretary for Local Government and Public Services? Alun Davies.
Welsh: Diolch. A gaf fi alw yn awr ar Ysgrifennydd y Cabinet dros Lywodraeth Leol a Gwasanaethau Cyhoeddus? Alun Davies.
English: Thank you very much, Deputy Presiding Officer.
Welsh: Diolch yn fawr, Dirprwy Lywydd.
English: Thank you. The proposal is to agree the motion. Does any Member object? [ Objection.] Therefore, we defer voting under this item until voting time.
Welsh: Diolch. Y cynnig yw derbyn y cynnig. A oes unrhyw Aelod yn gwrthwynebu? [ Gwrthwynebiad.] Felly, gohiriwn y pleidleisio ar yr eitem hon tan y cyfnod pleidleisio.
English: Item 7 on our agenda this afternoon is the debate on the petition 'Calling on the Welsh Government to ban the use of wild animals in circuses in Wales', and I call on David Rowlands to move the motion.
Welsh: Eitem 7 ar yr agenda y prynhawn yma yw'r ddadl ar y ddeiseb 'Yn galw ar Lywodraeth Cymru i wahardd yr arfer o ddefnyddio anifeiliaid gwyllt mewn syrcasau yng Nghymru', a galwaf ar David Rowlands i wneud y cynnig.
English: Diolch, Llywydd. I'm pleased to open this debate on the petition 'Calling on the Welsh Government to ban the use of wild animals in circuses in Wales'. I want to begin by paying tribute to the petitioner, Linda Joyce Jones, whose passion and dedication to this issue and to animal welfare in general has been clear for the committee to see. Members of the Petitions Committee and, indeed, a number of other Members witnessed this first-hand when Linda and her supporters came to the Senedd to hand over her petition during January.
Welsh: Diolch, Lywydd. Rwy'n falch o agor y ddadl hon ar y ddeiseb 'Yn galw ar Lywodraeth Cymru i wahardd yr arfer o ddefnyddio anifeiliaid gwyllt mewn syrcasau yng Nghymru'. Hoffwn ddechrau drwy dalu teyrnged i'r deisebydd, Linda Joyce Jones, ac mae ei brwdfrydedd a'i hymroddiad i'r mater hwn ac i les anifeiliaid yn gyffredinol wedi bod yn glir i'r pwyllgor ei weld. Tystiodd aelodau'r Pwyllgor Deisebau a nifer o Aelodau eraill yn wir i'r ymroddiad hwn yn uniongyrchol pan ddaeth Linda a'i chefnogwyr i'r Senedd i gyflwyno eu deiseb yn ystod mis Ionawr.
English: Thank you. I have a significant number of Members and so, therefore, I am strictly going to apply the time limits. So, when the clock goes red, don't smile at me, because I'm going to call the next speaker. [ Laughter. ] Paul Davies.
Welsh: Diolch. Mae gennyf nifer sylweddol o Aelodau ac felly, rwyf am osod terfynau amser pendant. Felly, pan fydd y cloc yn troi'n goch, peidiwch â gwenu arnaf, oherwydd byddaf yn galw ar y siaradwr nesaf. [ Chwerthin. ] Paul Davies.
English: Therefore, it would have been entirely appropriate for the Welsh Government to consider this issue on its own, as originally considered by a former Minister for environment, farming and rural affairs, rather than making it part of a wider consultation on mobile animal exhibits. And I will give way to the Member for Mid and West Wales.
Welsh: Felly, byddai wedi bod yn gwbl briodol i Lywodraeth Cymru ystyried y mater hwn ar ei ben ei hun, fel y cafodd ei ystyried yn wreiddiol gan gyn Weinidog yr amgylchedd, ffermio a materion gwledig, yn hytrach na'i wneud yn rhan o ymgynghoriad ehangach ar arddangosfeydd symudol o anifeiliaid. Ac fe ildiaf i'r Aelod dros Ganolbarth a Gorllewin Cymru.
English: I'm very grateful to him for giving way. I support what he's saying, of course, but does he share my concern that that consultation on the wider question was actually allowed to be dominated by external consultants, if you like, who brought their own agenda, rather than settling this question, which is the one the public in Wales are interested in?
Welsh: Rwy'n ddiolchgar iawn iddo am ildio. Rwy'n cefnogi'r hyn y mae'n ei ddweud, wrth gwrs, ond a yw'n rhannu fy mhryder y caniatawyd i ymgynghoriad ar y cwestiwn ehangach gael ei ddominyddu mewn gwirionedd gan ymgynghorwyr allanol, os mynnwch, a ddaeth â'u hagenda eu hunain, yn hytrach na setlo'r cwestiwn hwn, sef yr un y mae gan y cyhoedd yng Nghymru ddiddordeb ynddo?
English: You talked about looking at different kinds of models: what is the timetable with this now? I mean, that's what people are asking. They understand your commitment to having a ban, but what is the precise timetable and when will we see this coming into force?
Welsh: Fe siaradoch chi am edrych ar wahanol fathau o fodelau: beth yw'r amserlen gyda hyn yn awr? Hynny yw, dyna y mae pobl yn ei ofyn. Maent yn deall eich ymrwymiad i gael gwaharddiad, ond beth yw'r union amserlen a pha bryd y gwelwn hyn yn dod i rym?
English: Okay. So, this work is ongoing and has been ongoing since the winter of December 2016, and probably before that as well, before I came into post, but it's absolutely going on at the moment. The timetable is - obviously, we will be looking towards year 3 of the legislative programme, so that's my aim now. But the section 12 is also - . And I was very grateful to Simon Thomas for the commitment of Plaid Cymru to support it, if that's the way we can do it. So, the timescale is current and I would hope to be able to bring forward a statement probably by the summer as to whether we would be in legislative programme year number 3, or earlier if we can look at whether we can use section 12. I want to go back to the mobile animal exhibits, because we know there are not that many wild animals in circuses - I think it's about 19 - but we don't know the number of mobile animal exhibits that we have in Wales. We all know of schools that are visited by them, so I thought it was very important that we developed the licensing of the mobile animal exhibits, and as I say, we have other parts of the UK now looking at our approach. I think the approaches taken by all the different parts of the UK need to be compatible also, so again, officals are working very closely with officals in Scotland, Northern Ireland and DEFRA to ensure that the development of our licensing scheme is not done in isolation.
Welsh: Iawn. Felly, mae'r gwaith hwn yn mynd rhagddo ac wedi bod yn mynd rhagddo ers mis Rhagfyr gaeaf 2016, a chyn hynny hefyd mae'n debyg, cyn i mi ddod i'r swydd, ond mae'n bendant yn mynd rhagddo ar hyn o bryd. Mae'r amserlen - yn amlwg, byddwn yn edrych tuag at flwyddyn 3 y rhaglen ddeddfwriaethol, felly dyna yw fy nod bellach. Ond mae adran 12 hefyd - . Ac roeddwn yn ddiolchgar iawn i Simon Thomas am ymrwymiad Plaid Cymru i'w gefnogi, os mai dyna'r ffordd y gallwn ei wneud. Felly, mae'r amserlen yn gyfredol a gobeithiaf allu cyflwyno datganiad erbyn yr haf, mae'n debyg, ynglŷn ag a fyddem yn rhaglen ddeddfwriaethol blwyddyn 3, neu'n gynharach os gallwn edrych i weld a allwn ddefnyddio adran 12. Rwyf am fynd yn ôl at yr arddangosfeydd symudol o anifeiliaid, oherwydd rydym yn gwybod nad oes llawer o anifeiliaid gwyllt mewn syrcasau - credaf ei fod oddeutu 19 - ond nid ydym yn gwybod pa nifer o arddangosfeydd symudol o anifeiliaid sydd gennym yng Nghymru. Mae pawb ohonom yn gwybod am ysgolion sy'n cael ymweliadau o'r fath, felly roeddwn yn meddwl ei bod yn bwysig iawn inni ddatblygu'r broses o drwyddedu arddangosfeydd symudol o anifeiliaid, ac fel y dywedaf, mae gennym rannau eraill o'r DU bellach yn edrych ar ein dull o weithredu. Credaf fod angen i'r dulliau a ddefnyddir gan holl rannau gwahanol y DU fod yn gydnaws â'i gilydd hefyd, felly unwaith eto, mae swyddogion yn gweithio'n agos iawn gyda swyddogion yn yr Alban, Gogledd Iwerddon a DEFRA i sicrhau nad ydym yn datblygu ein cynllun trwyddedu yn annibynnol ar bawb arall.
English: Can I just carry on? I'm aware of the time, sorry. We're also engaged in the development of other cross-cutting policies to reinforce animal welfare, and I think it's really important to hear other people's views about circuses. I'll now take an intervention.
Welsh: A gaf fi fwrw ymlaen? Rwy'n ymwybodol o'r amser, mae'n ddrwg gennyf. Rydym hefyd yn ymwneud â datblygu polisïau trawsbynciol eraill i atgyfnerthu lles anifeiliaid, ac mae'n bwysig iawn clywed barn pobl eraill am syrcasau yn fy marn i. Fe dderbyniaf ymyriad yn awr.
English: I'm very grateful. What I wanted to try and ascertain from her - because she's set out the options: a standalone Bill or a section 12, and she's also set out the other things that she's looking at. I mentioned another one, which is zoos, as well, which has also come up -
Welsh: Rwy'n ddiolchgar iawn. Yr hyn roeddwn am geisio'i gael ganddi - oherwydd mae hi wedi nodi'r opsiynau: Bil annibynnol neu adran 12, ac mae hi hefyd wedi nodi'r pethau eraill y mae'n edrych arnynt. Soniais am un arall, sef sŵau, sydd hefyd wedi codi -
English: Sorry; I meant zoos as well.
Welsh: Mae'n ddrwg gennyf; roeddwn yn golygu sŵau yn ogystal.
English: Well, yes. Obviously, a Bill would allow the wider animal welfare considerations to be addressed, whereas a section 12 has to be specifically targeted at a particular animal welfare issue. Is she, at least, able to give us where her thinking is on that at the moment? Because what the concern, I think, around the Chamber would be that is that we don't want to let something that we can do now be put off because we have a wider agenda that needs to be delivered over a longer period of time.
Welsh: Wel, ie. Yn amlwg, byddai Bil yn caniatáu inni fynd i'r afael â'r ystyriaethau lles anifeiliaid ehangach, lle bydd yn rhaid targedu adran 12 yn benodol ar fater lles anifeiliaid penodol. A yw hi, o leiaf, yn gallu dweud wrthym beth yw ei syniadau ar hynny ar hyn o bryd? Oherwydd rwy'n credu mai'r pryder o amgylch y Siambr yw nad ydym eisiau gadael i rywbeth y gallwn ei wneud yn awr gael ei ohirio oherwydd bod gennym agenda ehangach sydd angen ei chyflawni dros gyfnod hwy o amser.
English: Yes, I'll be corrected on that, of course, Cabinet Secretary.
Welsh: Iawn, fe gaf fy nghywiro ar hynny, wrth gwrs, Ysgrifennydd y Cabinet.
English: I said year 3 of the legislative programme, which begins this summer.
Welsh: Blwyddyn 3 y rhaglen ddeddfwriaethol sy'n dechrau yr haf hwn oedd yr hyn a ddywedais.